ส่วนที่ 1

  -----------------------------------------------------------------------
  การประกอบธุรกิจ

  1. นโยบายและภาพรวมการประกอบธุรกิจ
  -----------------------------------------------------------------------

1.1 ปรัชญาในการดำเนินธุรกิจ วิสัยทัศน์ พันธกิจ ค่านิยม และกลยุทธ์

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) “บริษัท”
เป็นนิติบุคคลที่จัดตั้งขึ้นในประเทศไทย โดยจดทะเบียนจัดตั้งเมื่อวันที่ 6 ธันวาคม 2528
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
ชื่อย่อในการซื้อขายหลักทรัพย์ คือ TRUBB ชื่อเรียกของกลุ่มธุรกิจ คือ กลุ่มไทยเท็คซ์ (THAITEX)
กลุ่มไทยเท็คซ์มีการขยายการลงทุนอย่างต่อเนื่องในธุรกิจที่เกี่ยวกับยางพารา

  ปรัชญาในการดำเนินธุรกิจ

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

ดำเนินธุรกิจภายใต้ปณิธานอันแน่วแน่ต่อการผลิตสินค้าที่ได้คุณภาพตามมาตรฐานสากล

หรือเหนือกว่ามาตรฐานที่ยอมรับกันในระดับนานาชาติ

ด้วยเหตุผลนี้บริษัทจึงมีการพัฒนาปรับปรุงคุณภาพสินค้าอยู่เสมอ

เพื่อให้สามารถสนองตอบความต้องการและความพึงพอใจสูงสุดของลูกค้าทั้งภายในและภายนอกประเทศ

  วิสัยทัศน์

เราจะเป็นผู้นำในอุตสาหกรรมน้ำยางข้นของโลก
โดยเน้นการตอบสนองความต้องการของลูกค้าให้ดีที่สุด

  พันธกิจ

เป็นผู้ผลิตน้ำยางข้นที่มุ่งเน้นในคุณภาพเหนือกว่ามาตรฐานสากล

เพื่อสนองตอบความต้องการและความพึงพอใจสูงสุดของลูกค้า

  ค่านิยม

  การทำงานเป็นทีม

  เพื่อคุณภาพดีเหนือกว่ามาตรฐาน

ด้วยความรับผิดชอบต่อหน้าที่และผลงาน

ความซื่อสัตย์สุจริต ความโปร่งใส

  ความมีประสิทธิภาพ และ รักษาสิ่งแวดล้อม

  มุ่งสู่ความเป็นเลิศ

  กลยุทธ์

1. หาแหล่งวัตถุดิบที่ถูกกว่า มีปริมาณเพียงพอ คู่แข่งน้อยราย เพื่อได้ต้นทุนที่ถูกกว่า
สร้างกำไรเพิ่มขึ้น

  2. เพิ่มประสิทธิภาพระบบ BACK OFFICE และปรับเปลี่ยนระบบ IT ให้ทันสมัย
  ลดพนักงานที่ไม่มีประสิทธิภาพ

  ปรับขนาดองค์กรให้เล็กลง

3. เพิ่มยอดขายโดยการแยก Segment ของตลาดให้ชัดเจน

  4. สร้างนวัตกรรมสินค้าใหม่ให้แตกต่างจากคู่แข่ง เพิ่มความหลากหลายให้กับสินค้า
  เพื่อสนองต่อความต้องการ

  ของลูกค้า หลีกเลี่ยงการทำสงครามราคา

  5. หยุดการผลิตโรงงานที่ผลิตไม่คุ้มทุน

  1.2 การเปลี่ยนแปลงและพัฒนาการที่สำคัญ

ด้านอำนาจการควบคุมบริษัทเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

คณะกรรมการได้แต่งตั้งผู้บริหารรุ่นใหม่ขึ้นมาเรียนรู้งานและแบ่งเบาภารกิจของคณะกรรมการบริหารในตำแหน่งผู้ช่วยกรรมการผู้จัดการใหญ่
ปัจจุบันมีผู้ดำรงตำแหน่งผู้ช่วยกรรมการผู้จัดการใหญ่จำนวน 3 ท่าน นอกจากนี้
บริษัทได้แต่งตั้งผู้ช่วยกรรมการผู้จัดการใหญ่และผู้บริหารรุ่นใหม่ท่านอื่นๆ
ไปดำรงตำแหน่งกรรมการผู้จัดการบริษัทในเครือ
เพื่อความคล่องตัวและเพิ่มประสิทธิภาพในการบริหารงาน

ปี 2557 มีการแต่งตั้งผู้บริหารระดับสูงใหม่จำนวน 2 ตำแหน่ง คือ
ประธานเจ้าหน้าที่บริหารฝ่ายปฏิบัติการ รับผิดชอบสายงานสนับสนุนและปฏิบัติการ
และประธานเจ้าหน้าที่ฝ่ายการตลาด รับผิดชอบงานด้านสายการตลาดและการขาย
เพื่อแบ่งเบาภาระหน้าที่ของกรรมการผู้จัดการใหญ่

ในช่วง 3 ปีที่ผ่านมา ลักษณะการประกอบธุรกิจมีการเปลี่ยนแปลงที่สำคัญ คือ

-   ขยายการลงทุนไปในประชาคมเศรษฐกิจอาเซียน (AEC) ปี 2556
    บริษัทได้ก่อตั้งบริษัทย่อยแห่งใหม่ชื่อ Myanmar Thai Rubber Joint Corporation
    Limited ในสาธารณรัฐแห่งสหภาพเมียนมาร์ ทุนจดทะเบียน 80 ล้านบาท
    บริษัทถือหุ้นในสัดส่วนร้อยละ 64 คิดเป็นเงินลงทุน 51.20 ล้านบาท ในปี 2557
    บริษัทได้ชำระค่าซื้อหุ้นดังกล่าวบริษัทย่อยดำเนินธุรกิจบริหารสวนยางพารา โรงรมควันยางแผ่น
    และโรงงานน้ำยางข้นในเมืองมะริด จังหวัดทวาย
    ซึ่งสาธารณรัฐแห่งสหภาพเมียนมาร์มีจุดเด่นด้านการเกษตร
    โดยมีสวนยางพาราที่สามารถสนับสนุนการจัดหาวัตถุดิบยางพาราในอนาคต
    และเพื่อสิทธิประโยชน์ด้านภาษีจากการลงทุนในเขต AEC
    และเป็นบริษัทแรกที่ได้รับใบอนุญาตส่งเสริมการลงทุนด้านธุรกิจยางพาราจากคณะกรรมการส่งเสริมการลงทุนของสาธารณรัฐแห่งสหภาพเมียนมาร์
    ทั้งนี้ โรงงานน้ำยางข้นได้เริ่มดำเนินการผลิตในปี 2558

-   สวนยางพาราในภาคเหนือเริ่มกรีดยาง บริษัท ไทยรับเบอร์ แลนด์ แอนด์ แพลนเตชั่น จำกัด
    บริษัทย่อยเริ่มปลูกยางพาราในภาคเหนือตั้งแต่ปี 2549
    ปัจจุบันมีต้นยางพาราที่เริ่มให้ผลผลิตแล้ว และ
    ต้นที่กำลังเจริญเติบโตพร้อมที่จะให้ผลผลิตในอนาคตรวมประมาณ 560,570 ต้น ในปี 2556
    เป็นปีแรกที่เริ่มทดลองกรีดยาง และคาดว่าจะทยอยเปิดกรีดจนเกือบทั้งหมดภายในปี 2562

-   การปรับแผนการผลิตของกลุ่มน้ำยางข้น ปี 2556 บริษัท ไทยรับเบอร์ลาเท็คซ์กรุ๊ป จำกัด
    บริษัทย่อยได้หยุดการผลิตของโรงงานน้ำยางข้นขนาดเล็ก 1โรงงาน คือ สาขาบึงกาฬ
    จังหวัดบึงกาฬ เนื่องจากมีการผลิตที่ไม่ถึงจุดคุ้มทุน เพื่อลดต้นทุนคงที่
    และมีการขายสินทรัพย์ดังกล่าวในปี 2558
    ซึ่งได้สร้างรายได้และกำไรจากการขายสินทรัพย์ให้แก่บริษัท
    ในส่วนของโรงงานน้ำยางข้นที่เหลือ
    กลุ่มบริษัทได้มีการปรับแผนการผลิตและจัดสรรเป้าหมายการผลิตใหม่ให้เหมาะสม

-   เพิ่มการถือหุ้นในธุรกิจที่นอนยางพารา ปี 2557 บริษัทได้ซื้อหุ้นสามัญของบริษัท เลเท็กซ์
    ซิสเทมส์ จำกัด บริษัทย่อย เพิ่มจากร้อยละ 44.93 เป็น 56.16
    เนื่องจากธุรกิจที่นอนยางพารามีผลประกอบการที่ดีและให้ผลตอบแทนสูงจากการลงทุน

-   ขายเงินลงทุนในบริษัท ไทยรับเบอร์ลาเท็คซ์กรุ๊ป จำกัด (เซี่ยงไฮ้) ประเทศจีน
    ซึ่งเป็นบริษัทย่อยของบริษัท ไทยรับเบอร์ลาเท็คซ์กรุ๊ป จำกัด จากเงินลงทุน 1
    ล้านดอลลาร์สหรัฐอเมริกา สัดส่วนการถือหุ้นที่ร้อยละ 100 เหลือเงินลงทุน 0.55
    ล้านดอลลาร์สหรัฐอเมริกา สัดส่วนการถือหุ้นเหลือร้อยละ 55 ในเดือนธันวาคม 2557

-   เพิ่มทุนในธุรกิจผลิตยางแท่งในปี 2558 บริษัท ไทยรับเบอร์ เอช พี เอ็น อาร์ จำกัด
    บริษัทย่อยได้เพิ่มทุนจดทะเบียนจาก 250 ล้านบาทเป็น 500 ล้านบาท
    เพื่อลดอัตราส่วนหนี้สินต่อทุน

-   เลิกกิจการของธุรกิจนายหน้าซื้อขายสินค้าเกษตรล่วงหน้าในปี 2558 ที่ประชุมผู้ถือหุ้นของบริษัท
    แอโกรเวลท์ จำกัด บริษัทย่อย มีมติเลิกกิจการ
    เนื่องจากปริมาณการซื้อขายที่เบาบางในตลาดซื้อขายสินค้าเกษตรล่วงหน้าแห่งประเทศไทย
    ทำให้บริษัทย่อยไม่สามารถสร้างกำไรได้

  - ขายทรัพย์สินของธุรกิจยางแท่ง เมื่อวันที่ 24 กุมภาพันธ์ 2559 บริษัท ไทยรับเบอร์ เอช พี
  เอ็น อาร์ จำกัด ซึ่งเป็น

  บริษัทย่อยได้ลงนามในสัญญาจะ ซื้อจะขายทรัพย์สิน ซึ่งประกอบไปด้วย ที่ดิน อาคารและอุปกรณ์
  ซึ่งใช้สำหรับ

  ประกอบกิจการผลิตยางแท่งให้แก่บริษัทแห่งหนึ่ง
  ทั้งนี้จะมีการจดทะเบียนโอนกรรมสิทธิ์ในทรัพย์สินภายในวันที่

  30 มิถุนายน 2559

1.3 โครงสร้างการถือหุ้นของกลุ่มบริษัท

นโยบายการดำเนินงานหลักของกลุ่ม คือ การเป็นผู้ผลิตและจัดจำหน่าย
โดยมีนโยบายการแบ่งการดำเนินงานเป็นกลุ่มธุรกิจได้ 5 กลุ่ม คือ กลุ่มน้ำยางข้น กลุ่มยางแท่ง
กลุ่มผลิตภัณฑ์ยาง กลุ่มสวนยางพารา และกลุ่มนายหน้า
โดยรายได้หลักของกลุ่มบริษัทมาจากกลุ่มน้ำยางข้น

กลุ่มน้ำยางข้นจะซื้อน้ำยางสดจากชาวสวนเพื่อผลิตน้ำยางข้นและจำหน่ายให้แก่ลูกค้าภายนอกและบริษัทในเครือ
ประกอบด้วยบริษัทย่อยที่ผลิตเส้นด้ายยางยืดและผลิตที่นอนยางพารา
ซึ่งบริษัทในเครือจะผลิตสินค้าสำเร็จรูปจากยางพาราและจำหน่ายต่อให้แก่ลูกค้าภายนอก

กลุ่มสวนยางพาราจะใช้น้ำยางสดจากสวนยางพารา เพื่อผลิตยางก้อนถ้วยและ ADS (Air Dried
Sheet) จำหน่ายต่อให้แก่ลูกค้าภายในและภายนอกกลุ่ม หรือ
อาจจำหน่ายในรูปน้ำยางสดให้แก่โรงงานน้ำยางข้น
กลุ่มยางแท่งจะจัดซื้อยางก้อนถ้วยและยางแผ่นจากสวนยางพาราของบริษัทในเครือและชาวสวน
เพื่อผลิตยางแท่งและจำหน่ายต่อให้แก่ลูกค้าภายนอก
กลุ่มนายหน้าดำเนินงานเป็นนายหน้าในตลาดสินค้าเกษตรล่วงหน้าแห่งประเทศไทย (AFET)
ซึ่งรับคำสั่งซื้อ-ขายสัญญาซื้อขายสินค้าเกษตรล่วงหน้าของกลุ่มบริษัทและลูกค้าภายนอก

รายชื่อบริษัทในแต่ละกลุ่มและโครงสร้างการถือหุ้นของกลุ่มบริษัทในปี 2558 มีดังนี้

ชื่อกลุ่มและชื่อบริษัท สัดส่วนการถือหุ้น

1. กลุ่มน้ำยางข้น

1. บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

2. บริษัท ไทยรับเบอร์ลาเท็คซ์กรุ๊ป จำกัด (บริษัทย่อย) 99.99%

(บริษัท ไทยรับเบอร์ลาเท็คซ์กรุ๊ป จำกัด มีบริษัทย่อย 1 แห่งชื่อ บริษัท ไทยรับเบอร์ลาเท็คซ์กรุ๊ป
จำกัด (เซี่ยงไฮ้))

2. กลุ่มยางแท่ง

1. บริษัท ไทยรับเบอร์ เอช พี เอ็น อาร์ จำกัด (บริษัทย่อย) 99.99%

3. กลุ่มผลิตภัณฑ์ยาง

1. บริษัท เวิลด์เฟล็กซ์ จำกัด (มหาชน) (บริษัทย่อย) 98.44%

2. บริษัท เลเท็กซ์ ซิสเทมส์ จำกัด (บริษัทย่อย) 56.16%

4. กลุ่มสวนยางพารา

1. บริษัท ไทยรับเบอร์แลนด์ แอนด์ แพลนเตชั่น จำกัด (บริษัทย่อย) 99.99%

(บริษัท ไทยรับเบอร์แลนด์ แอนด์ แพลนเตชั่น จำกัด มีบริษัทร่วม 1 แห่งชื่อ บริษัท
สวนยางวังสมบูรณ์ จำกัด)

2. Myanmar Thai Rubber Joint Corporation Limited (บริษัทย่อย) 64.00%

5. กลุ่มนายหน้า

1. บริษัท แอโกรเวลท์ จำกัด (บริษัทย่อย) 99.99%

(ที่ประชุมวิสามัญผู้ถือหุ้น ครั้งที่ 3/2558 วันที่ 27 ธันวาคม 2558 ของบริษัท แอโกรเวลท์ จำกัด
ได้อนุมัติการเลิกกิจการ)

[]

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้

[]

กลุ่มน้ำยางข้น

2.1 ลักษณะผลิตภัณฑ์หรือบริการ

บริษัทและบริษัท ไทยรับเบอร์ลาเท็คซ์กรุ๊ป จำกัด “บริษัทย่อย”
ดำเนินธุรกิจเป็นผู้ผลิตน้ำยางพาราเข้มข้น (Concentrated Latex)
ซึ่งผลิตโดยการนำเอาน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออกด้วยวิธีผ่านเครื่องจักรกลปั่นแยกด้วยความเร็วสูง
น้ำยางข้นที่ได้จะมีคุณสมบัติ คือ ความเข้มข้น 60% ของเนื้อยางแห้ง
สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปเป็นวัตถุดิบหลักในการผลิตถุงมือแพทย์ ถุงมือยาง
ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง เป็นต้น
ผลิตภัณฑ์ที่ใช้ทดแทนน้ำยางข้นธรรมชาติ คือ น้ำยางสังเคราะห์
ซึ่งน้ำยางสังเคราะห์ไม่สามารถใช้ทดแทนในบางผลิตภัณฑ์ เช่น ถุงมือแพทย์ ถุงยางอนามัยฯ

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ เป็นบริษัทที่จดทะเบียนในประเทศจีน
ดำเนินธุรกิจซื้อ-ขายผลิตภัณฑ์ยางพาราทุกชนิดในประเทศจีน ผลิตภัณฑ์หลักที่จำหน่าย คือ ยางแท่ง
(STR20) และน้ำยางข้น

ปัจจุบันบริษัทได้ใบรับรองระบบคุณภาพมาตรฐาน ISO 9001 : 2008 , ISO 14001 : 2004
และ IEC 17025 (ห้องแล็ปมาตรฐาน)
โดยเป็นบริษัทแรกในอุตสาหกรรมน้ำยางข้นของประเทศไทยที่ได้รับใบรับรองห้องแล็ปมาตรฐานในการทดสอบน้ำยางพารา
นอกจากนี้ บริษัทย่อยได้ใบรับรองระบบคุณภาพมาตรฐาน ISO 9001 : 2008 , ISO 14001 :
2004

2.2 การตลาดและการแข่งขัน

(1) นโยบายและลักษณะการตลาด

1. กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน:
เพื่อให้คาดการณ์ต้นทุนได้ใกล้เคียงความเป็นจริงและตั้งราคาขายในระดับที่มีกำไรและแข่งขันได้
รวมทั้งช่วยวางแผนการผลิตได้อย่างดี

- การตั้งราคาขายที่มีกำไรและสามารถแข่งขันได้: การมีโรงงานกระจายอยู่ใน 2 ภาค คือ
ภาคใต้และภาคตะวันออก
ซึ่งมีฤดูกาลของยางผลัดใบต่างกันจึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทฯ สามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า: บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย: บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

  2. ลักษณะลูกค้า

ลูกค้าส่วนใหญ่เป็นลูกค้าที่ติดต่อซื้อขายกันมานาน
และมีความสัมพันธ์ที่ดีต่อกันเพราะบริษัทและบริษัทย่อยได้ส่งมอบสินค้าและบริการแก่ลูกค้าด้วยความซื่อสัตย์
โดยให้ความช่วยเหลือและแก้ไขปัญหาต่างๆ เมื่อลูกค้าต้องการ
อีกทั้งมีความยืดหยุ่นในเรื่องของสินค้าขาดหรือเกิน

  3. กลุ่มลูกค้าเป้าหมาย

กลุ่มลูกค้าเป้าหมาย คือ ผู้ผลิตผลิตภัณฑ์จากยางพารา ซึ่งใช้น้ำยางข้นเป็นวัตถุดิบในการผลิต เช่น
ถุงมือยาง เส้นด้ายยางยืด จุกนมยาง ถุงยางอนามัย ที่นอน หมอนยางพารา ลูกโป่ง และกาว
เป็นต้น

4. การจำหน่ายและช่องทางการจัดจำหน่าย

สัดส่วนการจัดจำหน่ายในประเทศอยู่ที่ร้อยละ 60 ส่วนต่างประเทศอยู่ที่ร้อยละ 40
ลูกค้าต่างประเทศได้แก่ จีน มาเลเซีย เกาหลีใต้ ปากีสถาน อินเดีย ยุโรปฯ
ในด้านช่องทางการจัดจำหน่าย สัดส่วนจำหน่ายตรงถึงผู้ผลิตผลิตภัณฑ์ยางร้อยละ 80
ผ่านผู้นำเข้าร้อยละ 20
กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ
30 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

ปี 2558 แนวโน้มตลาดยางพาราโลกมีรูปแบบเดียวกับปี 2557
ราคายางพาราธรรมชาติในตลาดโลกลดลง 20% โดยราคาที่แท้จริงถูกกดดันลงมาตั้งแต่ต้นปี 2557
สาเหตุสำคัญคือ ความต้องการใช้รวมทั่วโลกของยางพาราธรรมชาติมีการชะลอตัวลงอย่างต่อเนื่อง
โดยเฉพาะจากประเทศจีน ซึ่งเป็นผู้บริโภคยางพาราธรรมชาติรายใหญ่สุดของโลก
ความต้องการใช้จากยุโรป สหรัฐอเมริกา และส่วนอื่นของตลาดโลกล้วนลดลงอย่างมาก
ซึ่งเป็นผลจากวิกฤติเศรษฐกิจทั่วโลก ราคาสินค้าโภคภัณฑ์ล้วนประสบสภาวะเดียวกัน
ราคายางพารายังถูกกดดันจากระดับสินค้าคงเหลือส่วนเกินในประเทศ

ไทยที่มากกว่า 300,000 ตัน เพราะผลผลิตยางที่ออกมามากกว่าความต้องการใช้ตั้งแต่ปี 2555

ในประเทศญี่ปุ่น การอ่อนค่าของเงินเยนล้มเหลวที่จะทำให้การส่งออกฟื้นตัวอย่างมีนัยสำคัญ
ส่งผลไปยังปริมาณการผลิตสินค้าที่จะส่งออกโดยผู้ผลิตญี่ปุ่นต้องลดลงตามไปด้วย

ราคายางพาราที่ตกต่ำมีผลกระทบโดยตรงต่อผลผลิตยางของโลก
สวนยางพาราประสบภาวะรายได้ลดลงเพราะราคายางที่ต่ำจนไม่จูงใจให้เกิดการกรีดยาง
ผลผลิตยางพาราในปี 2558 จึงค่อนข้างใกล้เคียงกับปีที่ผ่านมา ปี 2558
ผลผลิตยางพาราทั่วโลกอยู่ที่ 11.81 ล้านตัน (LMC Rubber Bulletin) เทียบกับ 11.62
ล้านตันในปี 2557 เพิ่มขึ้นเล็กน้อยที่ร้อยละ 1.02

ในด้านความต้องการใช้ยางพารา คาดการณ์ว่าการนำเข้าของจีนเพิ่มขึ้นร้อยละ 3 เป็น 4.10
ล้านตัน จาก 3.809 ล้านตันในปี 2557 ส่วนการบริโภคยางพาราในจีนเพิ่มขึ้นในอัตราต่ำที่ร้อยละ
2.90 เทียบกับร้อยละ 13 ในปี 2557 (ที่มา: Associated of Natural Producing
Countries (ANRPC))

2.3 การจัดหาผลิตภัณฑ์

(1) ลักษณะการจัดหา

กลุ่มน้ำยางข้นในประเทศไทยมีโรงงานรวม 7 โรงงาน กระจายที่ตั้งในภาคตะวันออก 4 โรงงาน
และภาคใต้ 3 โรงงาน กำลังการผลิตเต็มที่มีประมาณ 230,000 ตันต่อปี นอกจากนี้
ทางกลุ่มมีการซื้อสินค้าจากโรงงานพันธมิตรจำนวน 3 แห่ง
เพื่อให้เป็นไปตามนโยบายเพิ่มปริมาณการผลิตของโรงงานภายในกลุ่มน้ำยางข้น
จัดได้ว่าทางกลุ่มเป็นผู้ผลิตรายใหญ่ของโลก

ทางกลุ่มมีนโยบายการผลิตที่สำคัญ คือ ผลิตตามสูตรที่ลูกค้าต้องการ
และทำให้น้ำยางข้นสามารถรักษาความเข้มข้นตามมาตรฐานให้ได้นานที่สุด นอกจากนี้
ในการจัดหาวัตถุดิบหลัก คือ น้ำยางพาราสด จัดซื้อจากประเทศไทย ร้อยละ 100
โดยรับซื้อจากชาวสวนและตัวแทนจำหน่ายตามพื้นที่ใกล้โรงงาน เพื่อให้ได้วัตถุดิบในราคาต่ำ
รวมทั้งจัดซื้อน้ำยางพาราสดจากพื้นที่ในจังหวัดอื่น เพื่อให้ได้วัตถุดิบมากขึ้น สำหรับวัตถุดิบรอง
คือสารเคมีเพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่ายรายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
ในปี 2558 ราคาซื้อน้ำยางพาราสดลดลงในสัดส่วนร้อยละ 18 จากปีก่อน

สำหรับบริษัท ไทยรับเบอร์ลาเท็คซ์กรุ๊ป จำกัด เซี่ยงไฮ้ ประเทศจีน
ดำเนินงานด้านซื้อขายผลิตภัณฑ์ยางพาราทุกชนิด โดยเน้นการจำหน่ายยางแท่งและน้ำยางข้น
ทำการจัดซื้อจากผู้ผลิตในประเทศจีนและประเทศไทย และทำการจำหน่ายในตลาดประเทศจีน
ผลการดำเนินงานมีแนวโน้มสร้างกำไรได้อย่างต่อเนื่อง

(2) ผลกระทบต่อสิ่งแวดล้อม

กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม ระยะเวลา 3 ปีที่ผ่านมา
ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย จำนวนเงินรวม 5.56 ล้านบาท
เพื่อให้ระบบการควบคุมสิ่งแวดล้อมเป็นไปตามกฎหมายและมาตรฐานสากล
สำหรับในระบบบำบัดน้ำทิ้งทางกลุ่มสามารถควบคุมค่า BOD
ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม

กลุ่มยางแท่ง

บริษัท ไทยรับเบอร์ เอช พี เอ็น อาร์ จำกัด “บริษัทย่อย” มีผลิตภัณฑ์หลัก คือ ยางแท่ง STR20
(Standard Thai Rubber 20) วัตถุดิบสำคัญ คือ ยางก้อนถ้วย ยางแผ่น
โดยผ่านกระบวนนำไปย่อยเป็นชิ้นเล็กๆ อบให้แห้งด้วยความร้อนและอัดเป็นแท่ง
ผลิตภัณฑ์ที่ได้ส่วนใหญ่จะใช้ในอุตสาหกรรมผลิตยางล้อรถยนต์

โรงงานเริ่มผลิต STR20 ตั้งแต่เดือนมกราคมปี 2555 โรงงานตั้งอยู่ที่จังหวัดชุมพร
กำลังการผลิตในปี 2556 อยู่ที่ 42,000 ตันต่อปี และเพิ่มขึ้นมาเป็น 50,000 ตันต่อปีในปี
2557-2558

เมื่อวันที่ 24 กุมภาพันธ์ 2559 บริษัท ไทยรับเบอร์ เอช พี เอ็น อาร์ จำกัด
ซึ่งเป็นบริษัทย่อยได้ลงนามในสัญญาจะ

ซื้อจะขายทรัพย์สิน ซึ่งประกอบไปด้วย ที่ดิน อาคารและอุปกรณ์
ซึ่งใช้สำหรับประกอบกิจการผลิตยางแท่งให้แก่บริษัทแห่งหนึ่ง
ทั้งนี้จะมีการจดทะเบียนโอนกรรมสิทธิ์ในทรัพย์สินภายในวันที่ 30 มิถุนายน 2559
ปัจจุบันบริษัทได้รับชำระเงินมัดจำเรียบร้อยแล้ว

กลุ่มผลิตภัณฑ์ยาง

เส้นด้ายยางยืด

2.1 ลักษณะผลิตภัณฑ์หรือบริการ

บริษัท เวิลด์เฟล็กซ์ จำกัด (มหาชน) “บริษัทย่อย” มีผลิตภัณฑ์หลัก คือ เส้นด้ายยางยืด (Rubber
Thread) วัตถุดิบสำคัญ คือ น้ำยางข้น ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อเส้นด้ายยางยืดไปเป็นวัตถุดิบในการประกอบสิ่งทออีกต่อหนึ่ง
โดยนำไปทอกับเส้นใยโพลีเอสเตอร์ เพื่อให้กลายเป็นแถบ Elastic สำหรับเสื้อผ้าสำเร็จรูป เช่น
ชุดชั้นในสุภาพสตรี ขอบเอวกางเกงยืด ขอบถุงเท้า เป็นต้น
ผลิตภัณฑ์ที่ใช้ทดแทนเส้นด้ายยางยืดธรรมชาติได้ก็คือเส้นด้ายยางสังเคราะห์
ซึ่งถ้าหากราคาของเส้นด้ายยางสังเคราะห์มีราคาถูกลงถึงระดับหนึ่ง
จะทำให้ลูกค้าหันไปใช้เส้นด้ายยางสังเคราะห์แทนเส้นด้ายยางยืดที่ทำจากยางพาราธรรมชาติ
ประกอบกับในปี 2558 ราคาน้ำมันที่ปรับตัวลดลงอย่างต่อเนื่อง
ส่งผลให้ราคาเส้นด้ายยางสังเคราะห์ปรับตัวลดลงอีก
ทำให้ผู้ใช้เริ่มเปลี่ยนไปใช้เส้นด้ายยางสังเคราะห์แทน แต่อย่างไรก็ตามในปัจจุบัน
กลุ่มลูกค้าที่ใช้สินค้าทั้งสองประเภทยังคงแบ่งแยกกันอยู่

2.2 การตลาดและการแข่งขัน

  (1) นโยบายและลักษณะการตลาด

1. กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

  - มีการบริการหลังการขาย โดยมีตัวแทนประจำท้องถิ่นดูแลรักษาตลาด

  - มีการเยี่ยมเยียนลูกค้าเป็นระยะๆ เพิ่มความมั่นใจให้กับลูกค้า

  - การรับประกันคุณภาพสินค้าจนส่งถึงผู้บริโภค

  - มีสินค้าที่ครอบคลุมทุกความต้องการตั้งแต่เบอร์เล็กถึงเบอร์ใหญ่

  2. การจำหน่ายและช่องทางการจำหน่าย

สัดส่วนการจำหน่ายในประเทศอยู่ที่ร้อยละ 5 ของยอดขายรวม
จะจำหน่ายตรงถึงผู้ใช้และผ่านตัวแทนจำหน่าย สำหรับตลาดต่างประเทศ
มีสัดส่วนการจำหน่ายสูงถึงร้อยละ 95 ของยอดขายรวม โดยจัดจำหน่ายผ่านผู้จัดจำหน่ายในท้องถิ่น
ตลาดที่สำคัญ ได้แก่ จีน ประเทศแถบเอเชียใต้ และประเทศในกลุ่มอเมริกาใต้
กลุ่มยางยืดไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 20 ของรายได้

(2) สภาพการแข่งขันในปีที่ผ่านมาและแนวโน้มภาวะอุตสาหกรรม
อุตสาหกรรมเส้นด้ายยางยืดเป็นอุตสาหกรรมต่อเนื่องจากน้ำยางข้น
จัดอยู่ในประเภทผลิตภัณฑ์จากยาง ธรรมชาติ โดยเป็นสินค้ากึ่งสำเร็จรูปของอุตสาหกรรมสิ่งทอ
บริษัทย่อยเป็นผู้ผลิตรายใหญ่อันดับต้นๆ ของประเทศจากจำนวน 5 ราย
คู่แข่งขันส่วนใหญ่เป็นผู้ผลิตในประเทศ, ผู้ผลิตในประเทศมาเลเซีย และผู้ผลิตในประเทศจีน ในปี
2558 ความต้องการใช้ยางยืดลดลง เพราะสภาพเศรษฐกิจของจีน และตลาดโลกยังคงซบเซา
ประกอบกับสถานการณ์ราคายางพาราที่ลดลงอย่างต่อเนื่อง ทำให้ลูกค้ายังคงชะลอการสั่งซื้อยางยืด
และไม่กล้าที่จะสั่งซื้อเป็นจำนวนมาก

ท่ามกลางสถานการณ์ที่มีการแข่งขันสูงและความต้องการใช้ลดลง แต่ในปี 2558
บริษัทยังคงเพิ่มปริมาณการขายได้ร้อยละ 2 เพราะมีการปรับปรุงคุณภาพ เพิ่มปริมาณการผลิต
เพิ่มช่องทางการตลาด ซึ่งสามารถขยายตลาดไปตลาดอื่นนอกเหนือจากจีน เช่น
กลุ่มประเทศอเมริกาใต้, กลุ่มประเทศยุโรปและกลุ่มประเทศมุสลิม
ซึ่งเป็นตลาดที่มีราคาสูงกว่าตลาดจีน

2.3 การจัดหาผลิตภัณฑ์

(1) ลักษณะการจัดหา

บริษัทย่อยมีโรงงานตั้งอยู่ในจังหวัดระยอง มีกำลังการผลิตเต็มที่ 24,000 ตันต่อปี
นโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลัก คือ น้ำยางข้น จัดซื้อจากภายในประเทศทั้งหมด
โดยซื้อจากบริษัทที่เกี่ยวข้องกันและบางส่วนซื้อจากผู้ค้าในประเทศ สำหรับสารเคมี
จัดซื้อจากผู้นำเข้าเป็นส่วนใหญ่ กลุ่มยางยืดมีความเสี่ยงจากการพึ่งพิงผู้จัดจำหน่ายรายใหญ่ คือ
กลุ่มน้ำยางข้นของกลุ่มไทยเท็คซ์
เพราะมีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
แต่ย่อมเป็นการรับประกันได้ว่า จะมีวัตถุดิบในการผลิตตลอดทั้งปี

(2) ผลกระทบต่อสิ่งแวดล้อม

ในกระบวนการผลิตจะต้องมีระบบการบำบัดน้ำที่ดี
บริษัทย่อยได้ตระหนักถึงใช้ระบบบำบัดน้ำที่ใช้ในกระบวนผลิตทุกขั้นตอนอย่างถาวร
มุ่งเน้นลดการใช้น้ำในการผลิต นอกจากนี้
ยังมีกระบวนการนำสารเคมีบางส่วนกลับมาใช้ในกระบวนการผลิตได้อีก
เพื่อลดการใช้ปริมาณสารเคมี ทำให้กระบวนการบำบัดน้ำมีประสิทธิภาพมากขึ้น
ลดมลภาวะเกี่ยวกับน้ำเสีย พร้อมกับลดค่าใช้จ่ายสาธารณูปโภค ในช่วงระยะเวลา 3 ปีที่ผ่านมา
ไม่มีปัญหาสิ่งแวดล้อม ค่าใช้จ่ายและเงินลงทุนสิ่งแวดล้อมในระยะเวลา 3 ปีที่ผ่านมามีจำนวน
37.72 ล้านบาท

ที่นอนยางพารา

บริษัท เลเท็กซ์ ซิสเทมส์ จำกัด “บริษัทย่อย” มีผลิตภัณฑ์หลัก คือ ที่นอนยางพารา
และหมอนยางพารา ผลการดำเนินงานในปี 2558 สามารถดำเนินงานได้ดีกว่าแผนงานที่วางไว้
เกิดจากปัจจัยหลายประการ ประการแรก
ราคาน้ำยางข้นที่ลดลงเป็นผลให้ต้นทุนการผลิตลดลงร้อยละ 6
ซึ่งเป็นเหตุผลสำคัญในการสร้างกำไรที่เพิ่มขึ้น ประการที่สอง
ตลาดมีแนวโน้มการบริโภคสินค้าที่นอนและหมอนยางพาราเพิ่มขึ้น
โดยมีอานิสงค์จากการเพิ่มขึ้นของนักท่องเที่ยวชาวจีน เกาหลี และ ญี่ปุ่น ฯลฯ
อีกทั้งเป็นผลพวงจากการเปิดประชาคมอาเซียน ซึ่งทำให้มีการขยายตัวของธุรกิจโรงแรม
อพาร์ทเมนท์ และ คอนโดมิเนียม ประการที่สาม กระแสการรักสุขภาพทั้งทางด้านการบริโภคอาหาร
การออกกำลังกาย การหลับนอนที่สบาย เพิ่มมากขึ้นในสังคม และ ประการสุดท้าย
ผู้ประกอบการที่นอน ร้านเฟอร์นิเจอร์ และ งานแสดงสินค้าเฟอร์นิเจอร์ มีจำนวนเพิ่มมากขึ้น
เนื่องจากสภาพเศรษฐกิจโดยรวมที่ทรงตัว

สำหรับแผนงานในอนาคต บริษัทย่อยจะมีการผลิตผลิตภัณฑ์ในรูปแบบใหม่ๆ
เพื่อตอบสนองความต้องการของผู้บริโภคที่หลากหลายอย่างสม่ำเสมอ อาทิเช่น หมอนข้างยางพารา
หมอนรองคอ หมอนหนุนหลัง ซึ่งผลิตภัณฑ์เหล่านี้สามารถลดปัญหาการบาดเจ็บจากโรคออฟฟิศ ซินโดม
ได้เป็นอย่างดี นอกจากนี้มีแผนงานที่จะเพิ่มกำลังการผลิตหมอนยางพาราอีกร้อยละ 100
ให้มีกำลังการผลิตเป็น 100,000 ใบต่อเดือน เพื่อตอบสนองความต้องการของลูกค้าที่มีเพิ่มขึ้น
โดยมีแผนการลงทุนในปี 2559

กลุ่มสวนยางพารา

2.1 ลักษณะผลิตภัณฑ์หรือบริการ

บริษัท ไทยรับเบอร์ แลนด์ แอนด์ แพลนเตชั่น จำกัด “บริษัทย่อย”
ดำเนินธุรกิจปลูกสร้างสวนยางพารา ในพื้นที่จังหวัดเชียงราย พะเยา น่าน โดยเริ่มปลูกตั้งแต่ปี
2546 จนถึงปัจจุบัน มีพื้นปลูกรวม 11,795ไร่ประกอบด้วย

1.จังหวัดเชียงราย พื้นที่ปลูก 8,748 ไร่ ปลูกตั้งแต่ปี 2550 ถึง 2558 เริ่มทดลองเปิดกรีดตั้งแต่ปี
2556 เป็นต้นไป

2.จังหวัดน่าน พื้นที่ปลูก 1,062 ไร่ ปลูกตั้งแต่ปี 2546 ถึง 2556 เริ่มทดลองเปิดกรีดตั้งแต่ปี
2556 เป็นต้นไป

3.จังหวัดพะเยา พื้นที่ปลูก 1,033 ไร่ ปลูกตั้งแต่ปี 2551 ถึง 2553 เริ่มทดลองเปิดกรีดตั้งแต่ปี
2558 เป็นต้นไป

4.จังหวัดชัยนาท พื้นที่ปลูก 952 ไร่ ปลูกตั้งแต่ปี 2556 ถึง 2557 เริ่มทดลองเปิดกรีดตั้งแต่ปี
2562 เป็นต้นไป

2.2 การตลาดและการแข่งขัน

(1) นโยบายและลักษณะการตลาด

ในปี 2559 บริษัทย่อยจะนำผลผลิตยางพาราจำหน่ายให้แก่โรงงานของบริษัทแม่ คือ บริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) ที่จังหวัดชลบุรี
เพื่อใช้ในการผลิตน้ำยางข้นเกรดพรีเมี่ยม ซึ่งบริษัทแม่สามารถควบคุมคุณภาพวัตถุดิบได้ดี
เพราะได้วัตถุดิบจากสวนยางพาราของบริษัทในเครือเดียวกัน

(2) สภาพการแข่งขันในปีที่ผ่านมาและแนวโน้มภาวะอุตสาหกรรม

สวนยางพาราในภาคเหนืออยู่ในเขตพื้นที่ปลูกยางใหม่ เริ่มทยอยให้ผลผลิตออกสู่ตลาดมากขึ้น
ถือว่าบริษัทย่อยไม่มีคู่แข่งขันทางธุรกิจ
เพราะสามารถส่งผลผลิตทั้งหมดที่ได้จากสวนยางพาราของบริษัทย่อยและสวนยางพาราอื่นในพื้นที่ภาคเหนือให้กับบริษัทในกลุ่มไทยเท็คซ์
เพื่อเพิ่มยอดขายและกำไรของกลุ่มบริษัท

กลุ่มนายหน้า

บริษัท แอโกรเวลท์ จำกัด “บริษัทย่อย” ก่อตั้งขึ้นเมื่อวันที่ 14 สิงหาคม 2546
มีวัตถุประสงค์หลักเพื่อดำเนินธุรกิจเป็นนายหน้าซื้อขายสินค้าเกษตรล่วงหน้า (Broker)
ตามพระราชบัญญัติการซื้อขายสินค้าเกษตรล่วงหน้า พ.ศ.2542
อยู่ภายใต้การกำกับดูแลของสำนักงานคณะกรรมการกำกับการซื้อขายสินค้าเกษตรล่วงหน้า
(ก.ส.ล.) และเป็นสมาชิกตลาดสินค้าเกษตรล่วงหน้าแห่งประเทศไทย หมายเลข 2013

เนื่องจากปริมาณการซื้อขายที่เบาบางในตลาดก.ส.ล. ทำให้บริษัทย่อยไม่สามารถทำกำไรได้

ในปี 2558 ที่ประชุมผู้ถือหุ้นของบริษัทย่อยจึงอนุมัติเลิกกิจการเมื่อวันที่ 27 ธันวาคม 2558

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

3.1 ความเสี่ยงด้านปริมาณและราคาวัตถุดิบยางพารา

  ปริมาณวัตถุดิบ - ยางพาราเป็นสินค้าเกษตรซึ่งได้จากสวนยางพารา
  แต่ปริมาณยางที่จะออกสู่ตลาดนั้น มีปัจจัยหลายอย่างที่จะส่งผลกระทบ เช่น

(1) การให้ผลผลิตของสวนยาง ต้นยางพาราจะมีช่วงที่ให้ผลผลิต และหยุดให้ผลผลิต
    (ช่วงที่ต้นยางผลัดใบ) ซึ่งโดยเฉลี่ย จะอยู่ในช่วงเดือนมีนาคมถึงพฤษภาคม
    แต่อาจจะสั้นหรือยาวกว่านี้ขึ้นอยู่กับสภาพภูมิอากาศของแต่ละภูมิภาค ซึ่งลักษณะเช่นนี้
    มีผลทำให้ผลประกอบการช่วงที่ไม่มีผลผลิตอาจจะด้อยลงจากกำลังการผลิตที่ลดลง

(2) สภาพภูมิอากาศ เช่น หากเกิดความแห้งแล้งมากในพื้นที่สวนยาง ก็จะทำให้ผลผลิตลดลง
    หรือในภูมิภาคที่มีฝนตกชุกก็จะทำให้เก็บผลผลิตได้น้อยลง ในช่วงปลายปี 2558 ต่อเนื่องไปถึงปี
    2559 มีการคาดการณ์ ว่าจะเกิดปรากฏการณ์เอลนีโญ (El Nino)
    ซึ่งอาจจะทำให้เกิดความแห้งแล้งในประเทศผู้ผลิตยางพารา รวมถึงประเทศไทย
    ปริมาณผลผลิตยางธรรมชาติอางมีการปรับตัวลดลงในช่วงเวลาดังกล่าว

(3) การขาดแคลนแรงงานกรีดยาง ในช่วงที่ราคายางตกต่ำ
    มีแนวโน้มที่เกษตรกรและชาวสวนยางพาราจะหยุดกรีดยางหรืออาจจะเปลี่ยนงานไปทำอาชีพอื่นที่ให้รายได้มากกว่า
    ถ้าราคายางยังมีแนวโน้มลดลงต่อเนื่องการขาดแคลนแรงงานกรีดยางอาจจะนำไปสู่ภาวะการขาดแคลนผลผลิตก็เป็นได้

ราคายาง - เนื่องจากยางพาราเป็นสินค้าโภคภัณฑ์
ดังนั้นราคาจึงมีความผันผวนขึ้นอยู่กับหลายปัจจัยดังนี้

(1) อุปสงค์และอุปทานของยางธรรมชาติ
    เนื่องจากความต้องการใช้ยางธรรมชาติโดยส่วนใหญ่จะใช้ใน

  การผลิตยางล้อรถยนต์และรถอื่นๆ แม้ว่าจะมีการใช้ยางพาราในการผลิตสินค้าอื่นๆ
  อีกมากมายหลายชนิด แต่ยางล้อก็ยังเป็นสินค้าหลัก ดังนั้น
  ความต้องการใช้ล้อรถยนต์จะส่งผลต่อความต้องการใช้ยางอย่างมีนัยสำคัญ
  ส่วนอุปทานของยางพาราจะขึ้นอยู่กับปริมาณพื้นที่ปลูกยางพาราที่สามารถเปิดกรีดได้เป็นหลัก

(2) การแข่งขันกับสินค้าทดแทน สินค้าทดแทนคือยางสังเคราะห์ชนิดต่างๆ
    หากมีการผลิตยางสังเคราะห์มากก็จะเกิดการแข่งขันในการผลิตสินค้าชนิดที่ใช้ยางสังเคราะห์ทดแทนได้

(3) ราคาน้ำมันที่ตกต่ำต่อเนื่อง ส่งผลทั้งทางตรงและทางอ้อมกับราคายางธรรมชาติ
    เนื่องจากราคาน้ำมันเป็นส่วนประกอบหลักในโครงสร้างต้นทุนของการผลิตยางสังเคราะห์
    ดังนั้นในช่วงที่ราคาน้ำมันตกต่ำ ราคายางสังเคราะห์
    ซึ่งเป็นสินค้าทดแทนของยางธรรมชาติก็จะมีราคาถูกลงเช่นกัน
    ในทางอ้อมวิกฤตราคาน้ำมันทำให้บรรยากาศการลงทุนในสินค้าโภคภัณฑ์ซบเซาลงเช่นกัน

(4) การชี้นำจากราคายางในตลาดสินค้าเกษตรล่วงหน้า
    เนื่องจากยางพารามีการซื้อขายอยู่ในตลาดสินค้าเกษตรล่วงหน้าหลายแห่ง
    คือตลาดสินค้าเกษตรล่วงหน้าในประเทศไทย ญี่ปุ่น และจีน ซึ่งผู้ที่เข้าไปซื้อขายมีหลายกลุ่มเช่น
    ผู้ขายยางที่ต้องการป้องกันความเสี่ยง และนักลงทุนกลุ่มต่าง ๆ
    ซึ่งปริมาณสัญญาล่วงหน้าที่ซื้อขายในแต่ละปี (คิดเป็นปริมาณยางพารา)
    ก็มากกว่าผลผลิตยางพาราหลายเท่า ดังนั้น
    ราคายางในตลาดล่วงหน้าก็จะส่งผลต่อการซื้อขายยางพาราด้วย

3.2 ความเสี่ยงจากอัตราแลกเปลี่ยน

เนื่องจากกลุ่มบริษัทมีการส่งออกยางพาราไปยังลูกค้าต่างประเทศ
จึงต้องรับรายได้เป็นเงินตราต่างประเทศ
แต่ต้นทุนและค่าใช้จ่ายส่วนใหญ่เกิดขึ้นในประเทศดังนั้นรายได้เป็นเงินตราต่างประเทศทั้งหมดจะถูกแปลงเป็นเงินไทย
ซึ่งอัตราแลกเปลี่ยนของเงินสกุลต่างๆ เป็นเงินบาทนั้นมีความผันผวน
จึงอาจส่งผลให้รายได้มากหรือน้อยลงได้ หากไม่มีการป้องกันความเสี่ยง ในปี 2558
ค่าเงินบาทมีแนวโน้มอ่อนค่าตลอดทั้งปีเป็นผลมาจากการเตรียมตัวปรับขึ้นดอกเบี้ยของธนาคารกลางสหรัฐ
และเศรษฐกิจที่ชะลอตัวลง

3.3 ความเสี่ยงจากนโยบายรัฐบาล

เนื่องจากประเทศไทยเป็นผู้ผลิตยางพารารายใหญ่ที่สุดในโลก
และการส่งออกยางพาราก็เป็นรายได้หลักชนิด หนึ่งของประเทศ
ซึ่งมีเกษตรกรจำนวนมากอยู่ในภาคส่วนนี้ ดังนั้น
รัฐบาลจึงมีแนวโน้มที่อาจจะเข้าแทรกแซงราคายางหากรัฐบาลเห็นว่าเกษตรกรได้รับความลำบากจากรายได้ที่ลดลง
ดังจะเห็นได้จากโครงการของรัฐบาลที่เกิดขึ้นแล้วในอดีตเช่นปี 2555-2557
ซึ่งเป็นสิ่งที่กระทบต่อการประกอบธุรกิจของภาคเอกชน
เนื่องจากต้นทุนจะสูงขึ้นและอาจแข่งขันราคากับผู้ส่งออกประเทศอื่นไม่ได้
เนื่องจากราคาตลาดโลกอาจไม่ปรับขึ้นตามราคาแทรกแซงของประเทศใดประเทศหนึ่ง
หากสภาวะการแข่งขันไม่เอื้ออำนวย
ในทางกลับกันเมื่อมีการออกข่าวเรื่องการระบายยางในสต็อกของรัฐบาล
ราคายางที่ซื้อขายกันในตลาดก็มีการปรับตัวลดลงจากแรงกดดันในการขายอีก

4. ทรัพย์สินที่ใช้ในการประกอบธุรกิจ

4.1 ทรัพย์สินถาวร

บริษัทและบริษัทย่อยประกอบธุรกิจครบวงจรในการผลิต จำหน่าย และส่งออกยางพารา
โดยทรัพย์สินถาวรหลักที่ใช้ในการสร้างผลผลิตคือ ที่ดิน อาคาร โรงงาน และเครื่องจักร
ซึ่งกลุ่มบริษัทมีกรรมสิทธิ์ในทรัพย์สินถาวรเหล่านั้น ดังนี้

(1) ทรัพย์สินที่ใช้ในการผลิตและจำหน่าย

+------------------------+-----------------+----------+---------------+
| ประเภททรัพย์สิน           | เจ้าของกรรมสิทธิ์   | มูลค่าบัญชี  | ภาระผูกพัน      |
|                        |                 | (ลบ.)    |               |
+------------------------+-----------------+----------+---------------+
| 1. ที่ดิน และส่วนปรับปรุงที่ดิน | ก               | 904      | ติดจ           |
|                        | ลุ่มบริษัทเป็นเจ้าของ |          | ำนองกับสถาบันกา |
|                        |                 |          | รเงินเป็นบางส่วน |
+------------------------+-----------------+----------+---------------+
| 2.                     |                 |          |               |
| อาคารและส่วนปรับปรุงอาคาร |                 |          |               |
+------------------------+-----------------+----------+---------------+
| 2.1 อาคารสำนักงาน 3 แห่ง | ก               |          | อาคารสำนักงาน  |
|                        | ลุ่มบริษัทเป็นเจ้าของ |          | 2             |
| ตั้งอยู่ที่กรุงเทพฯ           |                 |          | แห่งติดจำนอง    |
| สมุทรปราการ และเชียงราย  |                 |          | กับสถาบันการเงิน |
+------------------------+-----------------+----------+---------------+
| 2.2 โรงงานผลิตน้ำยางข้น 7 | ก               |          | ติดจำนอง       |
| แห่ง                    | ลุ่มบริษัทเป็นเจ้าของ |          | กับสถาบันการเงิน |
|                        |                 |          |               |
| ตั้งอยู่ที่ ชลบุรี ระยอง จันทบุรี |                 |          |               |
|                        |                 |          |               |
| สุราษฎร์ธานี สงขลา        |                 |          |               |
| และพังงา                |                 |          |               |
+------------------------+-----------------+----------+---------------+
| 2.3 โรงงานผลิตยางแท่ง 1  | บจก.ไทยรับเบอร์   | 657      | ติดจำนอง       |
| แห่ง                    | เอช พี เอ็น อาร์   |          | กับสถาบันการเงิน |
|                        |                 |          |               |
| ตั้งอยู่ที่ ชุมพร             |                 |          |               |
+------------------------+-----------------+----------+---------------+
| 2.4                    | บมจ.เวิลด์เฟล็กซ์   |          | ติดจำนอง       |
| โรงงานผลิตเส้นด้ายยางยืด 1 |                 |          | กับสถาบันการเงิน |
| แห่ง                    |                 |          |               |
|                        |                 |          |               |
| ตั้งอยู่ที่ ระยอง            |                 |          |               |
+------------------------+-----------------+----------+---------------+
| 2.5 โรงงานผลิตที่นอน หมอน | บจ. เลเท็กซ์      |          | ติดจ           |
| ยางพารา 1 แห่ง          | ซิสเท็มส์          |          | ำนองกับสถาบันกา |
|                        |                 |          | รเงินเป็นบางส่วน |
| ตั้งอยู่ที่ ฉะเชิงเทรา        |                 |          |               |
+------------------------+-----------------+----------+---------------+
| 2.6                    | บจ              |          | ไม่ติดจำนอง     |
| โรงเรือนที่ใช้ในงานสวนยาง  | ก.ไทยรับเบอร์แลนด์ |          | กับสถาบันการเงิน |
| 4 แห่ง                  | แอนด์ แพลนเตชั่น   |          |               |
|                        |                 |          |               |
| ตั้งอยู่ที่ เชียงราย น่าน      |                 |          |               |
| พะเยา และชัยนาท         |                 |          |               |
+------------------------+-----------------+----------+---------------+
| 3. เครื่องจักร            |                 |          |               |
+------------------------+-----------------+----------+---------------+
| 3.1                    | ก               |          | ติดจ           |
| เครื่องจักรใช้ผลิตน้ำยางข้น   | ลุ่มบริษัทเป็นเจ้าของ |          | ำนองกับสถาบันกา |
|                        | และ             |          | รเงินเป็นส่วนใหญ่ |
|                        | ภาย             |          |               |
|                        | ใต้สัญญาเช่าการเงิน |          |               |
+------------------------+-----------------+----------+---------------+
| 3.2.                   | บจก.ไทยรับเบอร์   |          | ติดจ           |
| เครื่องจักรใช้ผลิตยางแท่ง    | เอช พี เอ็น อาร์   |          | ำนองกับสถาบันกา |
|                        |                 |          | รเงินเป็นบางส่วน |
+------------------------+-----------------+----------+---------------+
| 3.3.                   | บมจ.เวิลด์เฟล็กซ์   | 668      | ติดจ           |
| เค                     |                 |          | ำนองกับสถาบันกา |
| รื่องจักรใช้ผลิตเส้นด้ายยางยืด |                 |          | รเงินเป็นส่วนใหญ่ |
+------------------------+-----------------+----------+---------------+
| 3.4. เครื่องจักรใช้ผลิตที่นอน | บจ. เลเท็กซ์      |          | ติดจ           |
| หมอนยางพารา            | ซิสเท็มส์          |          | ำนองกับสถาบันกา |
|                        |                 |          | รเงินเป็นบางส่วน |
+------------------------+-----------------+----------+---------------+
| 3.5                    | บจ              |          | ไม่ติดจำนอง     |
| เครื่องจักรใช้ในงานสวนยาง  | ก.ไทยรับเบอร์แลนด์ |          | กับสถาบันการเงิน |
|                        | แอนด์ แพลนเตชั่น   |          |               |
+------------------------+-----------------+----------+---------------+

ทั้งนี้ ณ วันที่ 31 ธันวาคม 2558 กลุ่มบริษัทมีการใช้ทรัพย์สินที่ดิน อาคาร โรงงาน
และเครื่องจักรมูลค่าตามบัญชีรวม 1,056.50
ล้านบาทเป็นหลักประกันการกู้ยืมเงินจากสถาบันการเงิน

หมายเหตุ: มูลค่าบัญชี คือ ราคาประเมินทรัพย์สิน หักด้วยค่าเสื่อมราคาสะสม

(2) อสังหาริมทรัพย์เพื่อการลงทุน ประกอบด้วย

ที่ดิน อาคารสำนักงานให้เช่า จำนวน 1 อาคาร มีเนื้อที่ 36.50 ตารางวา
เป็นกรรมสิทธิ์ของบริษัท มีมูลค่าทางบัญชีรวม 12 ล้านบาท ณ วันที่ 31 ธันวาคม 2558
อสังหาริมทรัพย์แห่งนี้ไม่มีภาระติดจำนองกับสถาบันการเงิน

ที่ดิน อาคารโรงงาน ให้เช่า มีจำนวนอาคาร 12 หลัง บนเนื้อที่ 75 ไร่ 2 งาน 86.0 ตารางวา
เป็นกรรมสิทธิ์ของบริษัท มีมูลค่าทางบัญชีรวม 75
ล้านบาทให้บริษัทอื่นที่ไม่เกี่ยวข้องกันแห่งหนึ่งเช่าอยู่ ในอัตราปีละ 1.02 ล้านบาท (สัญญาเช่ามีอายุ
10 ปี เริ่มวันที่ 1 กุมภาพันธ์ 2554 หมดอายุวันที่ 31 มกราคม 2564)
อสังหาริมทรัพย์แห่งนี้มีภาระติดจำนองกับสถาบันการเงิน

ที่ดิน ให้เช่า เนื้อที่ 2,060 ไร่ 19 ตารางวา เป็นกรรมสิทธิ์ของบริษัทย่อย คือ บมจ.เวิลด์เฟล็กซ์
มีมูลค่าทางบัญชี 329 ล้านบาท ให้บุคคลอื่นที่ไม่เกี่ยวข้องกันเช่า เพื่อปลูกอ้อย นับแต่วันที่ 1
ธันวาคม 2557 ถึง วันที่ 31 มีนาคม 2561 ในอัตราค่าเช่า 6 ล้านบาท
อสังหาริมทรัพย์แห่งนี้ไม่มีภาระติดจำนองกับสถาบันการเงิน

ที่ดิน อาคารโรงงาน ให้เช่า มีจำนวนอาคาร 8 หลัง พร้อมสิ่งปลูกสร้างอื่น บนเนื้อที่ 36 ไร่ 2
งาน 48 ตารางวา เป็นกรรมสิทธิ์ของบริษัทย่อย คือ บจก.ไทยรับเบอร์ เอช พี เอ็น อาร์
มีมูลค่าทางบัญชีรวม 112 ล้านบาทให้บริษัทอื่นที่ไม่เกี่ยวข้องกันแห่งหนึ่งเช่าอยู่ ในอัตราปีละ 6
ล้านบาท (สัญญาเช่ามีอายุ 5 ปี เริ่มวันที่ 15 มกราคม 2557)
อสังหาริมทรัพย์แห่งนี้มีภาระติดจำนองกับสถาบันการเงิน

ณ วันที่ 31 ธันวาคม 2558 อสังหาริมทรัพย์เพื่อการลงทุนดังกล่าว มีมูลค่าทางบัญชีรวม 528
ล้านบาท (เป็นราคาประเมินโดยผู้ประเมินอิสระเมื่อวันที่ 8 ธันวาคม 2558, 11 ธันวาคม 2558,
18 ธันวาคม 2558 และ วันที่ 21 ธันวาคม 2558 ใช้เป็นราคาขายได้)

(3) ทรัพย์สินที่ถือไว้รอการขาย ประกอบด้วย

ที่ดินใช้ปลูกสวนยาง (บริษัทย่อย คือ บจก.ไทยรับเบอร์แลนด์ แอนด์ แพลนเตชั่น เป็นเจ้าของ)
จำนวน 1 แห่ง ตั้งอยู่ที่เพชรบูรณ์ มีเนื้อที่ 11 ไร่ ณ วันที่ 31 ธันวาคม 2558 มีมูลค่าทางบัญชีรวม
0.44 ล้านบาท

(4) สินทรัพย์ที่ไม่มีตัวตน

สินทรัพย์ที่ไม่มีตัวตนของบริษัทและบริษัทย่อยที่สำคัญในการประกอบธุรกิจเป็นประเภทซอฟท์แวร์คอมพิวเตอร์
ซึ่งมีมูลค่าทางบัญชี ณ วันที่ 31 ธันวาคม 2558 จำนวนเงิน 0.67 ล้านบาท

4.2 นโยบายการลงทุนในบริษัทย่อยและบริษัทร่วม

บริษัทมีนโยบายการลงทุนในธุรกิจผลิตสินค้าเพื่อจำหน่าย เนื่องจากเป็นธุรกิจหลักของกลุ่ม
โดยเป็นการลงทุนในสัดส่วนที่มากพอให้บริษัทเข้าร่วมบริหารจัดการและกำหนดแนวทางของธุรกิจดังกล่าวได้

4.3 รายละเอียดเกี่ยวกับรายการประเมินราคาทรัพย์สิน

(1) กลุ่มบริษัทใช้นโยบายการบันทึกบัญชีทรัพย์สินถาวรหมวดที่ดิน อาคาร โรงงาน
และเครื่องจักรด้วยมูลค่ายุติธรรมมาตั้งแต่ปี 2550 และจะทำการประเมินราคายุติธรรมใหม่ทุก 5 ปี
โดยล่าสุดกลุ่มบริษัทได้ประเมินราคายุติธรรมใหม่ในปี 2554
(ยกเว้นอสังหาริมทรัพย์เพื่อการลงทุนทำการประเมินใหม่ทุกปี)
และจะทำการประเมินใหม่อีกครั้งในปี 2559

ดังนั้น ณ วันที่ 31 ธันวาคม 2558 มูลค่าตามบัญชีของที่ดิน อาคาร โรงงาน
และเครื่องจักรของกลุ่มบริษัทจึงบันทึกและเปิดเผยในมูลค่ายุติธรรมเรียบร้อยแล้ว

(2) บริษัทผู้ประเมินราคาทรัพย์สินให้กลุ่มบริษัท

ในปี 2554 และ 2558 คือ บจก. เอเจนซี่ ฟอร์ เรียลเอสเตท แอฟแฟร์ส(Agency For Real
Estate Affairs) และ บจก. ที่ปรึกษา เฟิร์สสตาร์ (First Star Consultant Co.,
Ltd)
ซึ่งเป็นบริษัทประเมินมูลค่าทรัพย์สินในตลาดทุนที่อยู่ในบัญชีรายชื่อที่สำนักงานคณะกรรมการกำกับหลักทรัพย์และตลาดหลักทรัพย์ให้ความเห็นชอบ
หรือผู้เชี่ยวชาญเฉพาะด้านที่สำนักงานฯให้การยอมรับ

(3) วัตถุประสงค์การประเมินราคาทรัพย์สินของกลุ่มบริษัท เพื่อให้ทรัพย์สินถาวรหมวดที่ดิน อาคาร
โรงงาน และเครื่องจักรแสดงมูลค่ายุติธรรมที่แท้จริง

5. ข้อพิพาททางกฏหมาย

บริษัทและบริษัทย่อยไม่มีคดีหรือข้อพิพาททางกฎหมายที่มีมูลค่าเกินกว่าร้อยละ 5 ของส่วนของผู้ถือหุ้น
ณ วันที่ 31 ธันวาคม 2558

  -----------------------------------------------------------------------
  6. ข้อมูลทั่วไปและข้อมูลสำคัญอื่น

  -----------------------------------------------------------------------

6.1 ข้อมูลทั่วไป

(1) บริษัท

ชื่อ บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สำนักงานใหญ่ 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์สนญ. (662) 751-7171 (36 คู่สาย), 751-7140 ถึง 75

โทรสารสนญ. (662) 316-3938

โรงงาน 29 หมู่ 2 ถนนบ้านบึง-แกลง กม.56-57 ตำบลหนองใหญ่ อำเภอหนองใหญ่ จังหวัดชลบุรี
20190

โทรศัพท์โรงงาน (038) 168-529-34

โทรสารโรงงาน (038) 168-529-34 ต่อ 105

ประเภทธุรกิจ ผลิตและจำหน่ายน้ำยางข้นและสกิมบล็อก

เลขทะเบียนบริษัท 0107536000137

เว็บไซด์ http://www.thaitex.com

ทุนจดทะเบียน หุ้นสามัญ 749,607,657 หุ้น ทุนจดทะเบียน 749,607,657 บาท

ทุนเรียกชำระ หุ้นสามัญ 681,479,688 หุ้น ทุนเรียกชำระ 681,479,688 บาท

(2) นิติบุคคลที่บริษัทถือหุ้นตั้งแต่ร้อยละ 10 ขึ้นไป

1. บริษัท ไทยรับเบอร์ลาเท็คซ์กรุ๊ป จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 316-3938

โรงงาน จำนวน 6 โรงงาน มีที่ตั้งดังนี้

1. 35 หมู่ที่ 4 ตำบลกระโสม อำเภอตะกั่วทุ่ง จังหวัดพังงา 82130

โทรศัพท์ (076) 496-5309, (076) 496-324, (081) 840-2835, (081) 840-8352

โทรสาร (076) 496-325

  2. 124 หมู่ 11 บ้านคลองปอม ตำบลบ้านพรุ อำเภอหาดใหญ่ จังหวัดสงขลา 90250

โทรศัพท์ (074) 291-171-5, (081) 738-5645 โทรสาร (074) 471-633

3. 293/2 หมู่ที่ 1 ถนนสุราษฎร์-บ้านนาสาร ตำบลขุนทะเล อำเภอเมืองสุราษฎร์ธานี

จังหวัดสุราษฎร์ธานี 84100

โทรศัพท์ (081) 719-4313, (089) 729-2631, (080) 523-6668 โทรสาร (077)
355-769

4. 44/5 หมู่ที่ 8 ถนนกระเฉด-หาดใหญ่ ตำบลกระเฉด อำเภอเมืองระยอง จังหวัดระยอง
21100

  โทรศัพท์ (038) 634-105, (038) 634-306-7 โทรสาร (038) 634-308

5. 255 หมู่ที่ 5 ตำบลแม่น้ำคู้ อำเภอปลวกแดง จังหวัดระยอง 21140

  โทรศัพท์ (038) 913-289-92 โทรสาร (038) 913-289-92 ต่อ 103

6. 10/5 หมู่ที่ 3 ตำบลปะตง อำเภอสอยดาว จังหวัดจันทบุรี 22180

  โทรศัพท์ (038) 913-289-92 โทรสาร (038) 913-289-92 ต่อ 103

ประเภทธุรกิจ ผลิตและจำหน่ายน้ำยางข้น ยางแผ่น และผลิตผลพลอยได้จากน้ำยาง

สัดส่วนการถือหุ้น จำนวน 99,999,994 หุ้น คิดเป็นร้อยละ 99.99 ของหุ้นสามัญทั้งหมด 100
ล้านหุ้น

ทุนจดทะเบียน 1,000 ล้านบาท

ทุนเรียกชำระ 544 ล้านบาท

  บริษัทย่อยของบริษัท ไทยรับเบอร์ลาเท็คซ์กรุ๊ป จำกัด

  Shanghai Runmao International Trading Co., Ltd หรือ

  บริษัท ไทยรับเบอร์ลาเท็คซ์กรุ๊ป จำกัด (เซี่ยงไฮ้)

สำนักงาน Shanghai Greentown Room 601 Unit 1, Lane 99 Jinhe Road, Pudong,
Shanghai 200127 Chinaโทรศัพท์ (86) 2138762472 โทรสาร (86) 2150454365

ประเภทธุรกิจ ซื้อและจำหน่ายผลิตภัณฑ์จากยางพาราธรรมชาติ

สัดส่วนการถือหุ้น ร้อยละ 55 คิดเป็นเงิน 555,500 ดอลลาร์สหรัฐอเมริกา

ทุนชำระแล้ว 1,010,000 ดอลลาร์สหรัฐอเมริกา

  2. บริษัท เวิลด์เฟล็กซ์ จำกัด (มหาชน)

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

  กรุงเทพฯ 10260

โทรศัพท์ (662) 744-0888 โทรสาร (662) 744-0233

โรงงาน 59/1 หมู่ที่ 5 ถนนปลวกแดง ตำบลแม่น้ำคู้ อำเภอปลวกแดง จังหวัดระยอง 21140

โทรศัพท์ (038) 637-558-9 โทรสาร (038) 637-560

ประเภทธุรกิจ ผลิตและจำหน่ายเส้นด้ายยางยืด

สัดส่วนการถือหุ้น จำนวน 75,799,454 หุ้น คิดเป็นร้อยละ 98.44 ของหุ้นสามัญ 77 ล้านหุ้น

ทุนจดทะเบียน 308 ล้านบาท

ทุนเรียกชำระ 308 ล้านบาท

3. บริษัท ไทยรับเบอร์ แลนด์ แอนด์ แพลนเตชั่น จำกัด

สำนักงาน 121/316 หมู่ที่ 3 ตำบลบ้านดู่ อำเภอเมืองเชียงราย จังหวัดเชียงราย 57100

โทรศัพท์ (053) 767-650 โทรสาร (053) 767-650

สวนยางพารา ตั้งอยู่ที่จังหวัดน่าน พะเยา เชียงราย และ ชัยนาท

ประเภทธุรกิจ ปลูกสวนยางพารา

สัดส่วนการถือหุ้น จำนวน 29,999,994 หุ้น คิดเป็นร้อยละ 99.99 ของหุ้นสามัญ 30 ล้านหุ้น

ทุนจดทะเบียน 300 ล้านบาท

ทุนเรียกชำระ 300 ล้านบาท

  บริษัทร่วมของบริษัท ไทยรับเบอร์ แลนด์ แอนด์ แพลนเตชั่น จำกัด

  บริษัท สวนยางวังสมบูรณ์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 751-7015

ที่ตั้งสวนยางพารา 127 หมู่ 8 ตำบลวังสมบูรณ์ อำเภอวังสมบูรณ์ จังหวัดสระแก้ว 27250

โทรศัพท์ (037) 252-084, (081) 916-5834 โทรสาร (037) 252-084

ประเภทธุรกิจ ปลูกสวนยางพารา

สัดส่วนการถือหุ้น จำนวน 2.678 ล้านหุ้น คิดเป็นร้อยละ 48.43 ของหุ้นสามัญ 5.53 ล้านหุ้น

ทุนจดทะเบียน 55.30 ล้านบาท

ทุนเรียกชำระ 55.30 ล้านบาท

4. บริษัท แอโกรเวลท์ จำกัด (เลิกกิจการในปี 2558)

สำนักงาน 30 บางนาคอมเพล็กซ์ ซอยบางนา-ตราด 25 ถนนบางนา-ตราด กม.3 แขวงบางนา
เขตบางนา

กรุงเทพฯ 10260

โทรศัพท์ (662) 744-0888 โทรสาร (662) 744-0233

ประเภทธุรกิจ นายหน้าซื้อขายสินค้าเกษตรล่วงหน้าในตลาด AFET

สัดส่วนการถือหุ้น จำนวน 5,099,992 หุ้น คิดเป็นร้อยละ 99.99

ทุนจดทะเบียน 51.00 ล้านบาท

ทุนเรียกชำระ 39.75 ล้านบาท

5. บริษัท ไทยรับเบอร์ เอช พี เอ็น อาร์ จำกัด

สำนักงาน 99/1-3 หมู่ 13 กฤษดานคร 21 ถนนบางนา-ตราด กม.7 ตำบลบางแก้ว
อำเภอบางพลี

  จังหวัดสมุทรปราการ 10540

โทรศัพท์ (662) 751-7171 (36 คู่สาย), 751-1740 ถึง 75โทรสาร (662) 752-8047

โรงงาน 126 หมู่ 8 ถนนเพชรเกษม หลักกม.ที่ 441 ตำบลเขาไชยราช อำเภอประทิว
จังหวัดชุมพร 86210

โทรศัพท์ (077) 651-288 โทรสาร (077) 651-288

ประเภทธุรกิจ ผลิตยางแท่งและยางคอมพาวด์

สัดส่วนการถือหุ้น จำนวน 49,999,997 หุ้น คิดเป็นร้อยละ 99.99 ของหุ้นสามัญ 50 ล้านหุ้น

ทุนจดทะเบียน 500 ล้านบาท

ทุนเรียกชำระ 500 ล้านบาท

6. บริษัท เลเท็กซ์ ซิสเทมส์ จำกัด

สนง.และโรงงาน นิคมอุตสาหกรรมลาดกระบัง เขตส่งเสริมการส่งออก 1 เลขที่ 111
ถนนฉลองกรุง

แขวงลำปลาทิว เขตลาดกระบัง กรุงเทพ 10520

โทรศัพท์ (662) 326-0886-7 โทรสาร (662) 326-0292

ประเภทธุรกิจ: ผลิตและจำหน่ายที่นอนและหมอนยางพารา

สัดส่วนการถือหุ้น จำนวน 4,790,335 หุ้น คิดเป็นร้อยละ 56.16 ของหุ้นสามัญ 8,529,101 หุ้น

ทุนจดทะเบียน 78.81 ล้านบาท

ทุนเรียกชำระ 78.81 ล้านบาท

7. Myanmar Thai Rubber Joint Corporation Limited

สำนักงานย่างกุ้ง No.96 (C), Lanthit Road, Nanthagone Quarter, Insein
Township, Yangon, Myanmar.

โทรศัพท์สนง. 951-700942 โทรสาร 951-644733

ที่ตั้งสวนยางพารา 62/1 Kyae Kyay Taing Pyin Field, Kyae Village Track, Palaw
Township, Myeik District ,

  Thanintharyi Region, Myanmar.

โทรศัพท์สวนยาง 959-49902048

ประเภทธุรกิจ: สวนยางพารา

สัดส่วนการถือหุ้น ร้อยละ 64 คิดเป็นเงิน 51.20 ล้านบาท

ทุนจดทะเบียน 80 ล้านบาท

ทุนเรียกชำระ 80 ล้านบาท

(3) บุคคลอ้างอิงอื่น

1. นายทะเบียนหลักทรัพย์

ชื่อ บริษัท ศูนย์รับฝากหลักทรัพย์ (ประเทศไทย) จำกัด

สำนักงาน อาคารตลาดหลักทรัพย์แห่งประเทศไทย เลขที่ 93 ถนนรัชดาภิเษก แขวงดินแดง
เขตดินแดง กรุงเทพฯ

  10400

โทรศัพท์ (662) 009-9385 โทรสาร (662) 009-9476

2. ผู้สอบบัญชี

ชื่อสำนักงาน บริษัท เคพีเอ็มจี ภูมิไชย สอบบัญชี จำกัด

สำนักงาน ชั้น 48 เอ็มไพร์ทาวเวอร์ เลขที่ 1 ถนนสาทรใต้ กรุงเทพ 10120

โทรศัพท์ (662) 677-2000 โทรสาร (662) 677-2222

ชื่อผู้สอบบัญชี 1. นายนิรันดร์ ลีลาเมธวัฒน์ ผู้สอบบัญชีรับอนุญาตเลขที่ 2316 และ/หรือ

  2. นางสาวนิตยา เชษฐโชติรส ผู้สอบบัญชีรับอนุญาตเลขที่ 4439 และ/หรือ

  3. นายไวโรจน์ จินดามณีพิทักษ์ ผู้สอบบัญชีรับอนุญาตเลขที่ 3565